Publication: Magyar Közlöny
Issue: MK-2002-55 (Year: 2002, Number: 55)
Era: 1990-2004
Section: 2 Az Útfenntartási és -fejlesztési célelõirányzathoz kapcsolódó feladatok szabályozásáról szóló 12/1999. (III. 11.) KHVM rendelet.
Paragraph Index: 704

4. Az OKKSZ 2.2.9.1. pontja helyébe a következõ rendelkezések lépnek: „2.2.9.1. Az országos közutakkal kapcsolatban felmerülõ ráfordításokat azok forrásától függetlenül kell nyilvántartani. Az országos közutak kezelõinek éves ráfordításai alapján az országos közutak útgazdálkodási költségadatait és az országos közutak használatára vonatkozó adatokat az ÁKMI Kht. állítja össze. Az útgazdálkodási költségadatokat a következõ bontásban kell nyilvántartani: — beruházási kiadások, — folyó kiadások (ezen belül az utak burkolatának fenntartása, egyéb folyó kiadások), — általános kiadások. 2.2.9.1.1. Az országos közutak építésére, kezelésére és fenntartására felhasznált kölcsönöket, a korábban felvett kölcsönök törlesztésére és a kamatszolgálatra fordított pénzeszközök felhasználását évente elkülönítetten kell nyilvántartani. 2.2.9.1.2. Az országos közutakra vonatkozó tárgyévet megelõzõ útgazdálkodási költségadatokról és kölcsönökrõl és az országos közutak használatáról évente december 31-éig a KöViM tájékoztatja az Európai Bizottságot. 2.2.9.1.3. Az útgazdálkodási költségadatok részletes meghatározása: Beruházási kiadások A beruházási kiadások közzé tartozik minden olyan kiadás (a személyi állománnyal, illetve termékekre és harmadik személyek által nyújtott szolgáltatásokkal kapcsolatban), amely a közúti létesítmények építésével, bõvítésével, rekonstrukciójával kapcsolatos, ideértve az ilyen munkálatokhoz kapcsolódó eseti kiadásokat és kutatási költségeket is. Ez a meghatározás azonban nem zárja ki azt, hogy a nemzeti törvények rendelkezései értelmében egyes kisebb beruházási kiadások a „folyó kiadások” kategóriában szerepeljenek. Folyó kiadások: — utak burkolatának fenntartása Az útburkolat-fenntartási kiadások közzé azok a kiadások tartoznak, amelyek az utak terhelés elleni mechanikai ellenállásával kapcsolatos munkákra vonatkoznak. Ide kell sorolni a rugalmas és merev burkolatok javításával, illetve a szilárd burkolatszakaszok karbantartásával összefüggõ kiadásokat. — egyéb folyó kiadások Az egyéb folyó kiadások közzé tartozik minden olyan — az utak burkolatának fenntartására vonatkozó kiadáson kívüli — kiadás (a személyi állománnyal, illetve termékekre és harmadik személyek által nyújtott szolgáltatásokkal kapcsolatban), amely a közút fenntartásával és üzemeltetésével kapcsolatos. 2002/55. szám Általános kiadások Az általános kiadások közé tartozik a közút létesítésével és kezelésével megbízott adminisztratív, felügyeleti és ellenõrzési részlegek valamennyi kiadása, továbbá az általános adminisztratív részlegek kiadásainak az a része, amely az infrastruktúrára terhelhetõ. Idetartozik továbbá minden olyan kiadás, amelyet nem vettek figyelembe a számlarendek egyéb kategóriái között. Az általános kiadások költségkategóriába az UKIG és az ÁKMI Kht. számára a külön jogszabályban 3 elõírt, a célelõirányzat mûködtetésével összefüggõ feladatok költségei mellett az útügyi mûszaki-gazdasági szolgáltatásokkal összefüggõ kiadások, valamint az Állami Közútkezelõ Kht.-k törzstõkéjének vagy tõketartalékának az állami alapfeladatok ellátásához szükséges beruházások költségeinek fedezetét kiegészítõ források tartoznak. A közutakra fordított kiadásokat a következõ bontásban kell megadni: — gyorsforgalmi utak = autópályák = autóutak — országos közutak = elsõrendû fõutak = másodrendû fõutak = mellékutak.”

Source: https://magyarkozlony.hu/hivatalos-lapok/3e2b6b6ad722f03180f4c13634cdba92711304c0/dokumentumok/47f89c993442af8b2c2078938475f36f119759f1/letoltes